el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el it en el el en el en en fr de en el el
Διαβάζουμε, αναλύουμε, προβλέπουμε αλλά έπειτα από μόλις τέσσερις εβδομάδες ό,τι ξέρουμε (σχεδόν) το πετάμε στον κάλαθο των αχρήστων. Με τον αποψινό αγώνα ανάμεσα στους Washington Redskins και τους Kansas City Chiefs, η τέταρτη εβδομάδα στον κόσμο του NFL μας έδωσε ένα ακόμη μάθημα: Ολα ανατρέπονται, και οι ισχυροί μπορούν να γίνουν αδύναμοι μέσα σε μια εβδομάδα. Οι εξελίξεις και οι ανατροπές στα παιχνίδια του Σαββατοκύριακου έφεραν πολλά φαβορί στο καναβάτσο, αλλά παρακολουθήσαμε και πολλές ευχάριστες εκπλήξεις.
Ας ξεκινήσουμε λοιπόν τις φετινές εκπλήξεις με τους New York Giants, μια ομάδα με την καλύτερη άμυνα (στα χαρτια πάντα) που δεν έχει σημειώσει ακόμη μία νίκη. Το μηδέν στα τέσσερα είναι πάρα πολύ κακό ξεκίνημα για οποιαδήποτε ομάδα, πόσο μάλλον όταν μιλάμε για ένα απο τα φαβορί της NFC East. Το ανύπαρκτο running παιχνίδι δεν εμποδίζει στον αειθαλή Eli Manning να κάνει την δουλειά του, πολύ καλά μάλιστα, αλλά οι Giants είναι ανύμποροι να πάρουν μια νίκη. Ο λόγος; Μα φυσικά η άμυνα. Βεβαίως οι τραυματισμοί επηρεάζουν την κάθε ομάδα όπως και τους Giants, αλλά δεν είναι αρκετό ώστε να δικαιολογήσουμε τα πολλά κενά στην άμυνα απέναντι στο run, και το μηδενικό coverage στο βάθος. Οι Cowboys, οι Lions, οι Eagles αλλά και οι Buccaneers έφταναν με χαρακτηριστική άνεση στην end zone, με χαρακτηριστικό παράδειγμα το νικητήριο field goal του Nick Folk από τις 34 γιάρδες στα τελευταία δευτερόλεπτα του αγώνα (εννέα plays για 59 γιάρδες).
Προχωράμε στην AFC East. Ολόκληρη η division είναι μια έκπληξη, καθώς οι πιο “αδύναμες” ομάδες έχουν πραγματοποίησει εντυπωσιακές εμφανίσεις σε σχέση με τους πιο “ισχυρούς” της division. Ο λόγος φυσικά για τους Buffalo Bills οι οποίοι βρίσκονται στην κορυφή της division αλλά και τους New York Jets που ισοβαθμούν με τους New England Patriots. Οι Miami Doplhins αποτελούν την μεγάλη απογοήτευση έως τώρα, καθώς έχουν σημειώσει μόλις 25 πόντους σε τρια παιχνίδια (1-2 ρεκόρ). Ξεκίνησαν με νίκη επί των Chargers με 19-17 και μετά πέτυχαν έξι πόντους απέναντι στους ψυχωμένους Jets, γνωρίζοντας την ήττα με σκορ 6-20. Την Κυριακή οι Dolphins ηττήθηκαν πάλι , από τους New Orleans Saints αυτή τη φορά, με σκορ 0-20. Ο τραυματισμός του Tannehill έχει κοστίσει στην ομάδα, αλλά και η επιλογή της ομάδας να δώσει τα ηνία στον αδιάφορο Cutler θα κοστίσει αρκετά. O Adam Gase είχε δώσει ελπίδες στους οπαδούς το 2016, αλλά το 2017 δεν φαίνεται να συνεχίζει με τον ίδιο ρυθμό.
Οι Νew York Jets ξεκίνησαν το 2017 με φανερές αδυναμίες, αλλά κατάφεραν με δυο συνεχόμενες νίκες απέναντι σε Dolphins και Jaguars, να παρουσιαστούν ικανοί για πολλά πράγματα. Άφησαν στην άκρη την βαριά ήττα απέναντι στους Raiders την δεύτερη εβδομάδα, και με μια νίκη επί των Cleveland Browns την επόμενη εβδομάδα, οι Jets θα μπορέσουν να αντιμετωπίσουν τους New England Patriots με 3-2 ρεκόρ. Όλα είναι πιθανά για τους Jets, καθώς με έκπληξη παρακολουθούμε μια ομάδα χωρίς σταθερό επιθετικό πλάνο, αλλά μια σκληροτράχηλη άμυνα να σημειώνει νίκες με εμφατικό τρόπο. Η εμπειρία του Josh McCown σε συνδυασμό με το τελέντο των Bilal Powell, Jermaine Kearse, Robby Anderson και Elijah McGuire έχει συνδυαστεί τέλεια με τα σχέδια του Todd Bowles στην άμυνα, και αυτό θα έχει και συνέχεια.
Προχωράμε στους πρωτοπόρους της division, τους Buffalo Bills. Με σαφή προσανατολισμό το ασφυκτικό zone coverage στην άμυνα, οι Bills έχουν καταφέρει να περιορίσουν στο ελάχιστο τους αντιπάλους τους, συμπεριλαμβανομένου τους Atlanta Falcons. Θα μπορούσαμε να μιλάμε για τους αήττητους Bills, εάν είχαν πετύχει έστω ένα TD απέναντι στους Panthers, που ηττήθηκαν με σκορ 9-3. Είχαν δύο interception στον Matt Ryan και τρία fumble, μέσα στην έδρα των Falcons. Και όλα αυτά έχοντας παραχωρήσει τους Ronald Darby και Sammy Watkins, σημαντικές μονάδες σε άμυνα και επίθεση, αποκτώντας τους EJ Gaines, Jordan Matthews αλλά και δύο draft pick. Με νίκη απέναντι στους Bengals οι Bills θα μπορέσουν να συγκεντρωθούν στην bye εβδομάδα τους, και να θέσουν ως στόχο τα playoff. Ο head coach Sean McDermott έχει βάλει ήδη τα διαπιστευτήριά του, και οι Bills βρίσκονται σε καλά χερια έπειτα από καιρό.
Τέλος έχουμε τους πρωταθλητές Patriots. Η απόδοση της άμυνας είναι το πρόβλημα της ομάδας για το 2017. Το 2-2 ρεκόρ έχει έρθει με νίκες απέναντι σε Saints και Texans (36-20 και 36-33 αντίστοιχα) και ήττες απέναντι στους Chiefs και Panthers (27-42 και 30-33 αντίστοιχα). Οι 32 πόντοι μέσο όρο που δέχεται η ομάδα της Νέας Αγγλίας αποτελούν το καμπανάκι αλλά και τον πονοκέφαλο στο μυαλό του Belichick. Πόσο ακόμη θα αντέξει επιθετικά ο Brady να κουβαλά την ομάδα; Δεν μπορούμε να ξεγράψουμε τους πρωταθλητές, αλλά η εως τώρα εικόνα τους αποτελεί μεγάλη έκπληξη.
Προχωράμε στους έταιρους φιναλίστ, τους Atlanta Falcons. Η πτώση της απόδοσης του Matt Ryan αποτελεί έκπληξη, μιας και από την προηγούμενη χρονιά το μόνο που έχει αλλάξει είναι η αντικατάσταση του Kyle Shanahan από τον Steve Sarkisian. Ο Julio Jones δεν έχει ακόμη σκοράρει ένα TD την φετινή χρονιά, και το δίδυμο των Devonta Freeman και Tevin Coleman ενώ πραγματοποιούν καλές εμφανίσεις, δεν φέρνουν αποτελέσματα. Η απόδοση του Ryan αποτελεί πρόβλημα για την ομαδα, και η επιθετική παρουσία των Falcons μας έχει εκπλήξει το 2017.
Οι Broncos και πάλι διεκδικούν την πρωτιά στην AFC, αλλά η έκπληξη ακούει στο όνομα του Trevor Siemian. Η άμυνα παραμένει η κορυφαία σε απόδοση στο πρωτάθλημα, αλλά οι νίκες έρχονται από την επίθεση, και πιο συγκεκριμένα από τον Trevor Siemian. H αξιοποίηση των επιθετικών όπλων από τον νεαρό QB και οι καλές εμφανίσεις από το δίδυμο των C.J. Anderson και Jamaal Charles δίνουν άλλη πνοή στην επιθεση των Broncos. To 2016 είναι παρελθόν, και o Siemian δείχνει ικανός να ηγηθεί της επιθετικής γραμμής των Broncos.
To Houston βρήκε quarterback!!! Ναι, αυτό αποτελεί την μεγαλύτερη έκπληξη την φετινή χρονιά. Τις δυο πρώτες εβδομάδες οι Texans πέτυχαν 30 πόντους συνολικά και τις δύο επόμενες .. 90 πόντους. Η διαφορά; Deshaun Watson. H εκπληκτική front-seven βρήκε σύμμαχο στην επίθεση, και οι Texans δείχνουν ότι μπορούν να κάνουν πορεία καλύτερη της περσινής.
Οι Los Angeles Rams επαναλαμβάνουν το περσινό ξεκίνημά τους αλλα με προοπτική για καλύτερη πορεία το 2017. Οι Rams δεν το βάζουν κάτω και …σκοράρουν. Ο Todd Gurley ανακυρηχθηκε NFC Offensive Player του Σεπτεμβρίου και όλα αυτά χάρη στην άριστη διαχείριση του επιθετικού παιχνιδιού από τον Jared Goff . Οι Rams σκόραραν τους λιγότερους πόντους την προηγούμενη χρονιά, και φέτος βρίσκονται στην κορυφή. Ο Sean McVay έχει βάλει το χεράκι του στην αναβάθμιση αυτή, κάνοντας αρκετά καλύτερη την διαχείριση από τον Jeff Fisher, και οι Rams ελπίζουν ότι το 2017 θα ξαναβρεθούν στα playoff.
Previous Post Ένα τρελό, τρελό Σαββατοκύριακο.
Next Post Εβδομάδα 6η : Ανατροπών συνέχεια.
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....